Publication: Magyar Közlöny
Issue: MK-2003-64 (Year: 2003, Number: 64)
Era: 1990-2004
Section: 10 nap álljon rendelkezésre. Etikai-szakmai vélemény kérése esetén azok a hiánytalan kérelmek kerülnek napirendre, amelyek megfelelnek az emberen végzett orvostudományi kutatásról szóló 23/2002. (V. 9.) EüM rendelet
Paragraph Index: 648

2. Az R. szerint a kutatások etikai elfogadhatóságát véleményezõ ETT bizottságok mellett szerepük van az IKEB-nek az engedélyezett kutatás megvalósítása során a vizsgálati alanyok védelme területén. Emberen végzett orvostudományi kutatást csak olyan intézményben lehet végezni, ahol ilyen bizottságot mûködtetnek, illetve intézményen kívüli vizsgálat esetén a vizsgálatvezetõnek be kell jelentkeznie a területileg illetékes kórház intézményi kutatásetikai bizottságához. Az IKEB elnökét, titkárát és tagjait az intézményvezetõ nevezi ki, ha mód van rá az intézmény tudományos bizottsága javaslatának figyelembevételével. A bizottság tagjainak kinevezésére a bizottság elnöke tesz javaslatot. Elõnyös, ha a bizottság elnöke a tudományos kutatásban jártas elismert szakember, aki rendelkezik mindazon feltétellel, melyek a bizottság feladatainak ellátásához, irányításához szükségesek. Célszerû, ha a bizottság titkára különösen az egészségügyi ellátásra és az orvostudományi kutatásokra vonatkozóan rendelkezik jogi ismeretekkel. A bizottságnak az elnökkel és titkárral együtt legalább 5 tagból kell állnia, és ki kell elégítenie az Eütv. 159. §

Source: https://magyarkozlony.hu/hivatalos-lapok/6935c60294820cb817797cd99aebfa5a2d72fb02/dokumentumok/43d21bfeccff48e0ad33eabf64659f9b835073be/letoltes